b'\n_START_ARTICLE_\nSaint Thomas\n_START_SECTION_\nHistoriaa\n_START_PARAGRAPH_\nSaari oli asuttu jo vuoden 1500 eaa. tienoilla. My\xc3\xb6hemmin sit\xc3\xa4 asuttivat arawakit ja karibit. Kristoffer Kolumbus l\xc3\xb6ysi saaren vuonna 1493. Eurooppalaisten saapumista seuranneina vuosikymmenin\xc3\xa4 saarta asuttaneiden karibien m\xc3\xa4\xc3\xa4r\xc3\xa4 laski jyrk\xc3\xa4sti. _NEWLINE__NEWLINE_Saint Thomasin saari kehittyi 1700-luvulla sokerinviljelyn ja orjakaupan ansiosta. Vuonna 1815 Saint Thomasista tuli vapaasatama. Saari oli osa Tanskan siirtomaihin kuulunutta Tanskan L\xc3\xa4nsi-Intiaa vuosina 1672\xe2\x80\x931917. Napoleonien sotien aikana Britannia oli miehitt\xc3\xa4nyt saaren kahdesti, vuonna 1801 ja vuosina 1807\xe2\x80\x931815, mink\xc3\xa4 j\xc3\xa4lkeen ne oli palautettu Tanskan hallintaan. Yhdysvallat osti saaren Tanskalta 25 miljoonalla dollarilla.'